cyanic-selkie/wikianc huggingface dataset:
Γεννήτρια τυχαίων αριθμών
Υλικές μέθοδοι
Μια υλική γεννήτρια τυχαίων αριθμών μπορεί να βασίζεται σε ένα τυχαίο ατομικό ή υποατομικό φυσικό φαινόμενο του οποίου η απροβλεπτικότητα μπορεί να αποδοθεί στους νόμους της κβαντικής μηχανικής. Πηγές εντροπίας περιλαμβάνουν ραδιενεργό διάσπαση, θερμικό θόρυβο, θόρυβο πυροβολισμού, και τον θόρυβο ραδιοφώνου. Ωστόσο, τα φυσικά φαινόμενα και τα εργαλεία που χρησιμοποιούνται για τη μέτρησή τους διαθέτουν γενικά ασυμμετρίες και συστηματικές αποκλίσεις που κάνουν τα αποτελέσματά τους να μην είναι ομοιόμορφα τυχαία. Μία συνάρτηση τυχαίας απαγωγής, όπως μια κρυπτογραφική συνάρτηση κατακερματισμού, μπορεί να χρησιμοποιηθεί για να προσεγγίσει μια ομοιόμορφη κατανομή των δυαδικών ψηφίων από μία μη-ομοιόμορφα τυχαία πηγή, αν και σε χαμηλότερο ρυθμό δυαδικών ψηφίων.
Το 2010, ο Κάντερ et al. από το Πανεπιστήμιο του Μπαρ-Ιλάν, δημιούργησε μία φυσική γεννήτρια τυχαίων δυαδικών ψηφίων που λειτουργεί σε ποσοστό 300 gigabits ανά δευτερόλεπτο, τη γρηγορότερη που έχει μέχρι στιγμής δημιουργηθεί. Διάφοροι τρόποι συλλογής αυτής της πληροφορίας έχουν επινοηθεί. Για παράδειγμα, η ιστοσελίδα Random.org διακυμάνσεις στο πλάτος του ατμοσφαιρικού θορύβου που παράγεται από ένα κανονικό ραδιόφωνο. Μερικές τεχνικές που σχετίζονται με την ασφάλεια λογισμικού ηλεκτρονικών υπολογιστών απαιτούν από τον χρήστη να κάνει μια σειρά από κινήσεις του ποντικιού ή κτύπημα πλήκτρων ώστε να δημιουργηθεί επαρκής εντροπία που απαιτείται για τη δημιουργία τυχαίων κλειδιών ή να αρχικοποιήσει γεννήτριες ψευδοτυχαίων αριθμών.
Υπολογιστικές μεθόδοι
Οι γεννήτριες ψευδοτυχαίων αριθμών (PRNGs) είναι αλγόριθμοι που μπορούν να δημιουργήσουν αυτόματα μεγάλες σειρές αριθμών με καλές ιδιότητες τυχαιότητας, όμως η σειρά σε κάποιο σημείο αναγκάζεται να επαναληφθεί. Η σειρά των τιμών που παράγονται από τέτοιους αλγόριθμους καθορίζονται γενικά από ένα αρχικό αριθμό από ονομάζεται κλειδί ή σπόρος. Ένας από τους πιο γνωστούς αλγόριθμους είναι η γραμμική συμβατική γεννήτρια, η οποία χρησιμοποιεί την επανάληψη για να παράγει αριθμούς. Ο μέγιστος αριθμός των αριθμών του τύπου μπορεί να παράγει είναι o συντελεστής m. Για την αποφυγή ορισμένων μη τυχαίων ιδιοτήτων της γραμμικής συμβατικής γεννήτριας, αρκετές τέτοιες γεννήτριες με ελαφρώς διαφορετικές τιμές του συντελεστή πολλαπλασιασμού A μπορούν να χρησιμοποιηθούν παράλληλα με μια "κύρια" γεννήτρια τυχαίων αριθμών να επιλέγει μεταξύ των πολλών διαφορετικών γεννητριών.
Οι περισσότερες γλώσσες προγραμματισμού ηλεκτρονικών υπολογιστών συμπεριλαμβάνουν συναρτήσεις ή ρουτίνες σε βιβλιοθήκες που παρέχουν γεννήτριες τυχαίων αριθμών. Συχνά είναι σχεδιασμένες για να παρέχουν ένα τυχαίο byte, ένα τυχαίο ακέραιο αριθμό, ή έναν αριθμό κινητής υποδιαστολής που είναι ομοιόμορφα κατανεμημένος μεταξύ του 0 και 1.
Πολύ υψηλότερης ποιότητας πηγές τυχαίων αριθμών είναι διαθέσιμες για τα περισσότερα λειτουργικά συστήματα. Για παράδειγμα το /dev/random σε διάφορα συστήματα BSD, Linux, Mac OS X, IRIX και Solaris, ή CryptGenRandom για τα Microsoft Windows. Οι περισσότερες γλώσσες προγραμματισμού, συμπεριλαμβανομένων και των προαναφερθέντων, παρέχουν κάποια λειτουργικότητα που δίνει πρόσβαση σε αυτές τις πιο ποιοτικές πηγές.
Ένα παράδειγμα μιας απλής γεννήτριας ψευδοτυχαίων αριθμών είναι η μέθοδος multiply-with-carry του George Marsaglia. Είναι υπολογιστικά γρήγορη και έχει καλές (αν και όχι κρυπτογραφικά ισχυρές) ιδιότητες:
Παραγωγή από κατανομή πιθανότητας
Υπάρχουν μερικές μέθοδοι που μπορούν να δημιουργήσουν έναν τυχαίο αριθμό με βάση μια συνάρτηση πυκνότητας πιθανότητας. Αυτές οι μέθοδοι περιλαμβάνουν το μετασχηματισμό με κάποιο τρόπο ενός ομοιόμορφα τυχαίου αριθμού. Εξαιτίας αυτού, αυτές οι μέθοδοι λειτουργούν εξίσου καλά στην παραγωγή ψευδοτυχαίων και αληθινά τυχαίων αριθμών. Μία μέθοδος, που ονομάζεται η μέθοδος αναστροφής, περιλαμβάνει την ενσωμάτωση επάνω σε μια περιοχή μεγαλύτερη ή ίση με τον τυχαίο αριθμό (η οποία θα πρέπει να παράγεται μεταξύ 0 και 1 για σωστές κατανομές). Μία δεύτερη μέθοδος, που ονομάζεται μέθοδος αποδοχής-απόρριψης, περιλαμβάνει την επιλογή μιας τιμής x και y και ελέγχει αν η συνάρτηση του x είναι μεγαλύτερη από την τιμή y. Αν είναι, τότε η τιμή x είναι αποδεκτή. Διαφορετικά, η τιμή του x απορρίπτεται και ο αλγόριθμος προσπαθεί ξανά.
Παραγωγή από ανθρώπους
Η παραγωγή τυχαίων αριθμών μπορεί επίσης να γίνει άμεσα από τον άνθρωπο. Ωστόσο, οι περισσότερες μελέτες δείχνουν ότι οι άνθρωποι έχουν κάποιο βαθμό μη-τυχαιότητας κατά τη δημιουργία μιας τυχαίας ακολουθίας όπως, για παράδειγμα, ψηφία ή γράμματα. Μπορεί να έχουν πολλές εναλλαγές μεταξύ επιλογών σε σχέση με μια καλή γεννήτρια τυχαίων αριθμών.
Σύνδεσμοι
Κατηγορία:Θεωρία της Πληροφορίας
Μεττ
thumb|Mettbrötchen - Μεττ πάνω σε ρολό ψωμιού
Το Μεττ (γερμανικά: Mett) είναι παρασκεύασμα από ωμό χοιρινό κιμά το οποίο είναι δημοφιλές στη Γερμανία, την Πολωνία και το Βέλγιο· υπάρχει κι ένα φαγητό παρόμοιο με το μεττ που παρασκευάζεται από βόειο κρέας. Συνήθως σερβίρεται με αλάτι και μαύρο πιπέρι, και μερικές φορές με σκόρδο, κύμινο ή ψιλοκομμένο κρεμμύδι και τρώγεται ωμό, σε ρολό ψωμιού. Πωλείται επίσης με τη μορφή mettwurst, ενός πικάντικου, ωμού λουκάνικου, συχνά καπνιστό. Στη Γερμανία, οι νόμοι απαιτούν το πολύ 35% του μεττ να αποτελείται από λίπος, όχι περισσότερο.
Η ονομασία μεττ προέρχεται από την Κάτω Γερμανική λέξη mett για το «ψιλοκομμένο χοιρινό κρέας χωρίς μπέικον» ή την Παλαιά Σαξονική λέξη meti για το «φαγητό». Είναι επίσης γνωστό ως Χακεπέτερ (γερ.: Hackepeter) στην βόρεια και ανατολική Γερμανία και το Βερολίνο.
Παραπομπές
Κατηγορία:Γερμανική κουζίνα Κατηγορία:Τρόφιμα με βάση το ωμό κρέας
Διάστημα (μουσική)
μικρογραφία|300px|Οι οκτάβες στην κλίμακα [[Χερτζ «ανεβαίνουν» με εκθετική πρόοδο.]] μικρογραφία|300px|Στη λογαριθμική κλίμακα [[εκατοστό (μουσική)|εκατοστών οι οκτάβες ισαπέχουν μεταξύ τους.]] μικρογραφία|300px|Ένα εκατοστό (cent) σε σύγκριση με ένα [[ημιτόνιο (100 cents) σε σχεδιάγραμμα μονόχορδου.]] Στη θεωρία της μουσικής το διάστημα ορίζεται ως η διαφορά ανάμεσα σε δύο τονικά ύψη. Τα διαστήματα χωρίζονται σε οριζόντια (ή μελωδικά, ή γραμμικά) όταν πρόκειται για μια σειρά διαδοχής τους, όπως σε μια μελωδία, και σε κάθετα (ή αρμονικά) όταν διέπονται από την ταυτόχρονη συνήχηση δύο τονικών υψών, όπως σε μια συγχορδία.
Σε επιστημονικούς όρους, το μουσικό διάστημα είναι η αναλογία ανάμεσα σε δύο συχνότητες: π.χ. το διάστημα οκτάβας εκφράζεται με τον λόγο 2:1, που σημαίνει ότι αν η μία συχνότητα είναι 100 Hz η δεύτερη θα πρέπει να είναι 200 Hz. Ένας άλλος τρόπος ακριβούς μετρήσεως συχνοτήτων είναι η κατάτμηση του ημιτονίου σε εκατοστά (ένα ημιτόνιο ισούται προς 100 εκατοστά), μία μονάδα που προκύπτει από τη λογαριθμική σχέση του λόγου της μιας συχνότητας ως προς την άλλη. Και στους δύο τρόπους η επιθυμητή αναλογία ισχύει εξίσου.
Στη θεωρία της μουσικής έχουν επικρατήσει κάποια συγκεκριμένα ονόματα για την περιγραφή των βασικότερων διαστημάτων, με βάση α΄) την μεταξύ τους απόσταση σε φθόγγους (χρησιμοποιούνται τα αριθμητικά πρώτη, δεύτερη, τρίτη κλπ) και β΄) τα ποιοτικά χαρακτηριστικά τους (καθαρό, μεγάλο, μικρό, ελαττωμένο, αυξημένο). Έτσι, για παράδειγμα, μπορεί να γίνει λόγος για διάστημα τρίτης μεγάλης (3Μ) και τρίτης μικρής (3μ). Κατ' ουσίαν η μέτρηση αφορά τόνους (δύο διαδοχικά ημιτόνια), αποσαφηνίζοντας παράλληλα την ενδεχόμενη διαφορά ημιτονίου (όπως στο παραπάνω παράδειγμα), ενώ ταυτόχρονα ονοματίζει το δεδομένο διάστημα. Σε άλλα μουσικά συστήματα, όπως στην αρχαία ελληνική μουσική και τη βυζαντινή μουσική, τα διαστήματα αποσαφηνίζονται και ονοματίζονται με άλλη ορολογία, ενέχοντας όμως την ίδια βάση (π.χ. το διάστημα ανιούσας δεύτερης μεγάλης (2Μ) αντιστοιχεί στο ολίγον, ενώ η αντίστοιχη κατιούσα στην απόστροφο της Βυζ. μουσικής).
Σύμφωνα και διάφωνα
μικρογραφία|300px|Τα σύμφωνα διαστήματα την εποχή του Μεσαίωνα: ταυτοφωνία (1η), 4η καθαρή, 5η καθαρή και 8η (οκτάβα). Ανάλογα με τον τύπο τους τα διαστήματα διακρίνονται σε σύμφωνα και διάφωνα. Η έννοια της συμφωνίας και διαφωνίας ορίζεται από το πόσο ευχάριστα ή δυσάρεστα ακούγεται, κάτι που υπόκειται σε υποκειμενικά κριτήρια και δεν αφορά όλα τα είδη μουσικής, αλλά εστιάζει στη Δυτική παράδοση. Ως θεώρημα βασίζεται στις πραγματείες των αρχαίων μουσικοθεωρητικών και στις αναλογίες ή λόγους που προκύπτουν από τις διαιρέσεις της οκτάβας· ένα από τα κύρια εργαλεία για την εφαρμογή τους υπήρξε το μονόχορδο. Έτσι, οι αναλογίες που εκφράζονται με τους πιο βασικούς αριθμούς (οκτάβα 2:1, πέμπτη 3:2 κλπ) αποτελούν και τα πλέον σύμφωνα διαστήματα.
Στην εποχή του Μεσαίωνα, η ταυτοφωνία, η ογδόη (ή οκτάβα), η πέμπτη καθαρή και η τετάρτη καθαρή, αποτελούν τα αποδεκτά -για την αισθητική της εποχής- σύμφωνα διαστήματα. Τούτο είναι ιδιαίτερα φανερό στα μουσικά έργα της εποχής, και ιδιαίτερα στο όργκανουμ -την πρώτη μορφή πολυφωνίας- το οποίο βασίζεται στην ταυτόχρονη συνήχηση ενός μέλους σε τονική απόσταση σύμφωνου διαστήματος (συνήθως 5ης καθαρής). Όλα τα υπόλοιπα διαστήματα (2η, 3η, 6η και 7η) θεωρούνται διάφωνα, κυρίως στο κάθετό τους άκουσμα, αλλά και στην οριζόντια διαδοχή τους. Αιώνες αργότερα, με την εξέλιξη της πολυφωνίας και την εδραίωση της αρμονίας, ο ορίζοντας των σύμφωνων διαστημάτων επεκτείνεται, συμπεριλαμβάνοντας τα διαστήματα 3ης και 6ης, αλλά εξαιρώντας αυτό της 4ης. Κατ' ουσίαν το ζήτημα αφορά τη συγχορδιακή έκφανση των διαστημάτων και με βάση αυτό μπορεί να γίνει λόγος για σύμφωνες και διάφωνες συγχορδίες. μικρογραφία|300px|Σύμφωνες συγχορδίες με βάση το Ντο: μείζονα ή ματζόρε, ελάσσονα ή μινόρε, αυξημένη και ελαττωμένη. Και οι τέσσερις βασίζονται σε σύμφωνα διαστήματα 3ης μικρής και μεγάλης. Στην κλασική αρμονία όπως εκφράζεται μέσα από το έργο των Κλασικιστών του 19ου αιώνα, έχουν πλέον εδραιωθεί τα σύμφωνα και διάφωνα διαστήματα (πάντα στην κάθετη εφαρμογή τους), τα οποία συνίστανται από όλα τα διαστήματα εντός της οκτάβας, με εξαίρεση τα διαστήματα 2ης και 7ης (μικρής και μεγάλης), καθώς και αυτό της 4ης αυξημένης (εναρμόνιο της 5ης ελαττωμένης). Η αισθητική αυτή θεωρείται η πλέον καλαίσθητη και για τον λόγο αυτό έχει επικρατήσει μέχρι τη νεότερη εποχή, οπότε και διδάσκεται στις μουσικές σχολές ανά τον κόσμο.
Στη σύγχρονη κλασική μουσική, αρχικά με την επίδραση του χρωματισμού και έπειτα με την ατονικότητα, οι έννοιες του σύμφωνου και διάφωνου δεν εφαρμόζονται με τον ίδιο τρόπο στα μουσικά έργα. Η αισθητική της νεότερης εποχής δεν περιλαμβάνει σε πολλές περιπτώσεις την έννοια της συμφωνίας-διαφωνίας, οπότε και τα διαστήματα χάνουν το ποιοτικό τους αυτό χαρακτηριστικό. Ωστόσο, για διδακτικούς λόγους και για την κατανόηση της παλαιότερης μουσικής διατηρούν τις ονομασίες τους, πάντα όμως στα πλαίσια της κλασικής αρμονίας.
Απλά και σύνθετα
μικρογραφία|Απλό και σύνθετο διάστημα τρίτης μεγάλης. Τα απλά διαστήματα ορίζονται ως τέτοια όταν δεν ξεπερνούν το διάστημα της ογδόης. Αυτά που εκφεύγουν από τα όρια της οκτάβας (9η, 10η, 11η κλπ) ονομάζονται σύνθετα, διότι στην ουσία αποτελούν άθροισμα μικρότερων υποδιαιρέσεων (πάντα με βάση την οκτάβα). Έτσι, για παράδειγμα, οι νότες Ντο4-Μι4 παράγουν το απλό διάστημα μιας 3ης, ενώ οι νότες Ντο4-Μι5 παράγουν μια 10η, που εκφράζεται ως άθροισμα μιας 8ης (ντο4-μι5) + μιας 3ης (ντο5-μι5). Όλα τα σύνθετα διαστήματα μπορούν να αποδομηθούν σε απλά και μ' αυτόν τον τρόπο διατηρούν το ποιοτικό τους χαρακτηριστικό συμφωνίας-διαφωνίας, ενώ ενέχουν την ίδια λειτουργικότητα με τα απλά. Για συντομία λόγου, οι μουσικοί συχνά ονοματίζουν τα διαστήματα αυτά με περιγραφικούς όρους, όπως ανοιχτή 3η ή 3η στην οκτάβα (10η), δεύτερη οκτάβα (15η) κλπ.
Ανεστραμμένα διαστήματα
Όλα τα απλά διαστήματα μπορούν να αναστραφούν, είτε ανεβάζοντας κατά μια οκτάβα τη χαμηλότερή τους νότα, ή κατεβάζοντας κατά μια οκτάβα την ψηλότερή τους νότα. Έτσι, π.χ. από το διάστημα ντο4-μι4 μπορεί να προκύψει η αναστροφή του, το διάστημα μι4-ντο5, καθώς και το μι3-ντο4. Αυτό σημαίνει ότι ανεξάρτητα από την οκτάβα στην οποία βρίσκονται, οι νότες παραμένουν λειτουργικά ίδιες (στα πλαίσια της αρμονίας), προσδιορίζοντας έτσι τα χαρακτηριστικά της κάθε βαθμίδας.
Η αναστρεψιμότητα των διαστημάτων υπόκειται σε δύο βασικούς κανόνες, οι οποίοι αποτελούν και την επαλήθευσή της:
Εναρμόνια διαστήματα
μικρογραφία|Το διάστημα Ντο-Φα♯ είναι εναρμόνιο του Ντο-Σολ♭. μικρογραφία|Σχεδιάγραμμα των πλήκτρων στο [[αρχιτσέμπαλο.]] Τα εναρμόνια διαστήματα είναι αυτά, οι νότες των οποίων μπορούν να εκφραστούν με διαφορετικό όνομα. Για παράδειγμα η νότα Φα♯ είναι κατ' ουσίαν η ίδια με τη Σολ♭· έτσι, το διάστημα Ντο-Φα♯ (4η αυξημένη) είναι εναρμόνιο του διαστήματος Ντο-Σολ♭ (5η ελαττωμένη, βλ. ένθετο παρ.). Στην πρακτική τους εφαρμογή, π.χ. στο πιάνο, η διαφορά δεν είναι εμφανής, αφού στην ίδια νότα αντιστοιχεί ένα και μοναδικό πλήκτρο (το Φα♯ είναι το ίδιο πλήκτρο με το Σολ♭)· ωστόσο, στη μουσική γραφή τα εναρμόνια διαστήματα διαδραματίζουν σπουδαίο ρόλο, καθώς ορίζουν το τονικό πλαίσιο και τη σημασία του στο πλαίσιο της αρμονίας.
Σε θεωρητικό επίπεδο, το παραπάνω χαρακτηριστικό, έχει εφαρμογή μόνο στη διαίρεση της οκτάβας σε 12 ημιτόνια. Σε μη συγκερασμένα συστήματα, ή σε μεσοτονικά χορδίσματα, οι εναρμόνιοι φθόγγοι δεν υφίστανται, καθώς π.χ. η νότα Σι♯ έχει διαφορά (ως συχνότητα) από τη νότα Ντο. Το 1555, ο Νίκολα Βιτσεντίνο, στο δικής του επινόησης αρχιτσέμπαλο, προσφέρει ξεχωριστά πλήκτρα για κάθε νότα και αλλοίωσή της, καταργώντας έτσι τους εναρμόνιους φθόγγους. Εντούτοις, το μουσικό όργανο αυτό αποδείχτηκε δύσχρηστο στην εκτέλεση, και προτιμήθηκε η σύμβαση των 12 ημιτονίων ανά οκτάβα.
Παναγιώτης Τσάκος
Ο Παναγιώτης Τσάκος είναι Έλληνας εφοπλιστής και επιχειρηματίας. Γεννήθηκε στα Καρδάμυλα της Χίου το 1936. Είναι καπετάνιος και ιδρυτής του φιλανθρωπικού ιδρύματος "Μαρία Τσάκος". Είναι παντρεμένος με την Ειρήνη Σάρογλου-Τσάκου και είναι πατέρας του Νικόλαου Τσάκου.
Επαγγελματική σταδιοδρομία
Το 1970 απέκτησε το πρώτο του πλοίο, το «M/V IRENES STAR», και μαζί με μια μικρή ομάδα επενδυτών που απαρτίζονταν κυρίως από φίλους και συγγενείς, ίδρυσε την εταιρεία "Tsakos Shipping & Trading S.A.", η οποία σήμερα αποτελεί τον κορμό του Ομίλου εταιρειών "ΤΣΑΚΟΣ". Λίγα χρόνια αργότερα, το 1975, απέκτησε τα ναυπηγεία "Regusci y Voulminot", στο Μοντεβιδέο της Ουρουγουάης.
Ιδρύματα
Το 1978, ίδρυσε το ίδρυμα "Μαρία Τσάκος", στην Ουρουγουάη. Στη Χίο, ίδρυσε το ίδρυμα "Μαρία Τσάκος" το 2008, το "Σπίτι της Μαρίας" το 2013 στα Καρδάμυλα και το ΕΠΑΛ «Τσάκος Ελληνικά Εκπαιδευτήρια Ναυτικών Σπουδών» το 2018.
Εξωτερικοί Σύνδεσμοι
Επίσημη ιστοσελίδα του κοινωφελούς ιδρύματος Μαρία Τσάκος Πληροφορίες για το "Σπίτι της Μαρίας"
Σ.Δ.Υ. Τρίπολης
Ο ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΤΡΙΠΟΛΗΣ ΔΡΟΜΕΙΣBC δραστηριοποιείται στο χώρο της καλαθοσφαίρισης με συνεχή αγωνιστική παρουσία από το 1992, με συμμετοχές στην ά, β’ και γ’ τοπική κατηγορία της ΕΚΑΣΚΕΝΟΠ. Από την αγωνιστική περίοδο 2005-2006 και μετά, οι Δρομείς κάνουν ένα βήμα παραπάνω, την ανανέωση του συλλόγου σε όλους τους τομείς. Με τη βοήθεια χορηγών και φίλων του συλλόγου η ομάδα έχει ήδη βελτιωθεί σε πολλούς τομείς σε οργανωτικό και αγωνιστικό επίπεδο κοιτάζοντας μόνο με αισιοδοξία το μέλλον της στο χώρο. Η φιλοσοφία της ομάδας παραμένει αναλλοίωτη από το έτος δημιουργίας της μέχρι σήμερα και θα συνεχίσει στα πλαίσια του Ευ Αγωνίζεσθαι και του φίλαθλου πνεύματος. Ο Σύλλογος χρησιμοποιεί το Κλειστό Γυμναστήριο Τρίπολης, χωρητικότητας 1.000 θεατών. Επίσημο έτος ίδρυσής του είναι το 1992  και χρώματα το κιτρινο και το μπλε. Διατηρεί τμήμα ανδρικής καλαθοσφαίρισης όλων των ηλικιακών ομάδων. Αξίζει να σημειωθεί ότι ο ΔΡΟΜΕΑΣ συμμετέχει στην Γ ΕΘΝΙΚΗ ΚΑΤΗΓΟΡΙΑ, παίζοντας το πρώτο του παιχνίδι την Κυριακή 13 Οκτωβρίου 2019, στο κλειστό γήπεδο Τρίπολης με αντίπαλο τον ΚΑΟ ΚΟΡΙΝΘΟΥ.
Ιστορία
Το πρώτο τμήμα του συλλόγου δημιουργήθηκε το 1992. Mε πρωτεργάτες τον Νίκο Σπυρόπουλο και τον Δημήτρη Κατσούλα δημιούργησαν την  ομάδα μπάσκετ «ΔΡΟΜΕΑΣ». Η ομάδα δημιουργήθηκε για να προσφέρει την δυνατότητα σε άτομα που δεν ήταν αποκλειστικά Δρομείς αλλά είχαν και το μεράκι του Μπάσκετ να ασχοληθούν με το άθλημα, οργανωμένα και ερασιτεχνικά συνάμα. Ο «ΔΡΟΜΕΑΣ» τους πρόσφερε την δυνατότητα αυτή, όπως και συνεχίζει να την προσφέρει απλόχερα τη δυνατότητα να γυμναστούν, που σε διαφορετικές συνθήκες δεν θα μπορούσαν.
Το σύνθημα του ΔΡΟΜΕΑ είναι «ναι στον αθλητισμό χωρίς όρια ηλικίας» και προσκαλούμε όλους όσοι αισθάνονται την ανάγκη να γυμναστούν να έρθουν στην μεγάλη οικογένεια του Συλλόγου Δρομέων Υγείας Τρίπολης και στην ομάδα μπάσκετ «ΔΡΟΜΕΑΣ». O πρώτος πρόεδρος της ομάδας είναι ο Νικος Σταυρόπουλος. Ο πρώτος προπονητής είναι ο Ηλίας Μπαλής.Ο εμπνευστής της δημιουργίας της ομάδας μπάσκετ είναι ο κ. Δημήτριος Κατσούλας.
ΟΙ πρώτοι αθλητές της ομάδας μας 1992: ΒΟΥΤΥΡΙΤΣΑΣ, ΠΑΓΚΡΑΤΗΣ, ΓΟΝΤΙΚΑΣ, ΚΟΥΝΑΣ, ΠΑΠΑΝΙΚΟΛΑΟΥ, ΗΛΙΟΠΟΥΛΟΣ,ΚΑΝΑΒΟΣ, ΚΩΤΣΟΠΟΥΛΟΣ, ΠΑΝΑΓΟΠΟΥΛΟΣ, ΚΑΤΣΟΥΛΑΣ, ΧΡΗΣΤΟΥ.
Τμήμα καλαθοσφαίρισης ανδρών
Ο ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΤΡΙΠΟΛΗΣ (ΔΡΟΜΕΙΣBC) μετά από 11 χρόνια από την ίδρυσή του (2002-2003), από τον ΚΑΤΣΟΥΛΑ ΔΗΜ. και ΚΩΤΣΟΠΟΥΛΟ ΧΡ. ανέβηκε κατηγορία στο τοπικό πρωτάθλημα (από την Γ’ τοπικό στην Β’ )
Βραβεία
Πρωταθλητές Γ' ΕΚΑΣΚΕΝΟΠ την αγωνιστική περίοδο 2002-2003
Πρωταθλητές Γ´ ΕΚΑΣΚΕΝΟΠ την αγωνιστική περίοδο 2009-2010
Πρωταθλητές Β´ ΕΚΑΣΚΕΝΟΠ την αγωνιστική περίοδο 2010-2011
Πρωταθλητές "ΜΙΝΙ" περιόδου 2012
6η θέση Ά ΕΚΑΣΚΕΝΟΠ την αγωνιστική περίοδο 2012-2013
Πρωταθλητές "ΜΙΝΙ" περιόδου 2013
2η θέση Ά ΕΚΑΣΚΕΝΟΠ την αγωνιστική περίοδο 2013-2014
3η θέση Ά ΕΚΑΣΚΕΝΟΠ την αγωνιστική περίοδο 2014-2015
Πρωταθλητές ΕΚΑΣΚΕΝΟΠ Γυναικών την αγωνιστική περίοδο 2015-2016 και άνοδος στην Α2 Εθνική Κατηγορία Γυναικών
2η Θέση Α΄ΕΚΑΣΚΕΝΟΠ Ανδρών την αγωνιστική περίοδο 2015-2016
Πρωταθλητες ΕΚΑΣΚΕΝΟΠ Ανδρων την αγωνιστικη περιοδο 2018-2019, Πρωταθλητες Παιδων ΕΚΑΣΚΕΝΟΠ, 2η θεση Πρωταθληματος Παιδων Δυτικης και Νοτιας Ελλαδας.
Κατηγορία:Αθλητικοί σύλλογοι Αρκαδίας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.ΚΕ.ΝΟ.Π. Κατηγορία:Ιδρύσεις αθλητικών συλλόγων το 1992 Κατηγορία:Ιδρύσεις ομάδων καλαθοσφαίρισης το 2002
Πέρσιβαλ Λόουελ
Ο Πέρσιβαλ Λώρενς Λόουελ (Percival Lawrence Lowell, 13 Μαρτίου 1855 – 12 Νοεμβρίου 1916) ήταν Αμερικανός επιχειρηματίας, συγγραφέας, μαθηματικός και αστρονόμος που τροφοδότησε την υπόθεση ότι υπήρχαν τεχνητές διώρυγες πάνω στον πλανήτη Άρη, ίδρυσε το ομώνυμο αστεροσκοπείο στην Αριζόνα και άρχισε την προσπάθεια που οδήγησε στην ανακάλυψη, από αυτό το παρατηρητήριο, του νάνου πλανήτη Πλούτωνα 14 χρόνια μετά τον θάνατό του.
Βιογραφία
Ο Πέρσιβαλ Λόουελ ήταν απόγονος της γνωστής στη Βοστώνη οικογένειας των Λόουελ. Υπήρξε αδελφός του Άμποτ Λώρενς Λόουελ, προέδρου του Πανεπιστημίου Χάρβαρντ, και της ποιήτριας, κριτικού και εκδότριας Έιμυ Λόουελ.
thumb|250px|Το [[μαυσωλείο του Λόουελ στον «Λόφο του Άρη» (φωτογραφία του 1994).]] Τον χειμώνα 1893-94, ο Λόουελ διάβασε το βιβλίο «Ο πλανήτης Άρης» του Καμίλ Φλαμαριόν και αποφάσισε, χρησιμοποιώντας τον πλούτο του και την επιρροή του, να μελετήσει Αστρονομία και τον συγκεκριμένο πλανήτη ως πλήρη απασχόληση στην υπόλοιπη ζωή του. Ενδιαφέρθηκε ιδιαίτερα για τα «κανάλια του Άρη», όπως τα είχε σχεδιάσει ο Ιταλός αστρονόμος Τζιοβάνι Σκιαπαρέλι, τότε διευθυντής στο Αστεροσκοπείο του Μιλάνου. Για τον σκοπό αυτό κατασκεύασε με δικά του χρήματα το ομώνυμο αστεροσκοπείο σε προσεκτικά επιλεγμένη περιοχή στο Φλάγκσταφ (Αριζόνα), σκοτεινή και με βέλτιστη ατμοσφαιρική τύρβη (seeing).
Ο Πέρσιβαλ Λόουελ πέθανε στο Φλάγκσταφ και τάφηκε σε αυτό που ονόμασε «Λόφο του Άρη» (Mars Hill), κοντά στο αστεροσκοπείο του.
Αστρονομική εργασία
Ο Λόουελ μετακόμισε στο Φλάγκσταφ το 1894. Σε υψόμετρο πάνω από 2150 μέτρα και με λίγες συννεφιασμένες νύχτες το χρόνο, ήταν πράγματι μια εξαιρετική τοποθεσία για αστρονομικές παρατηρήσεις. Τα επόμενα 15 χρόνια ο Λόουελ ανακάλυψε ένα αστεροειδή (που τον βάφτισε «Αριζόνα»), αλλά κυρίως μελέτησε πολύ τον πλανήτη Άρη και σχεδίασε πολλά λεπτομερή διαγράμματα της επιφάνειάς του όπως την έβλεπε ο ίδιος. Εξέφρασε τις απόψεις του σε τρία βιβλία, τα Mars (Άρης, 1895), Mars and Its Canals (Ο Άρης και τα κανάλια του, 1906) και Mars As the Abode of Life (Ο Άρης ως λίκνο της ζωής, 1908). Αυτά τα έργα συνετέλεσαν να δημιουργηθεί η παγκόσμια πίστη ότι ο Άρης είχε κάποτε θρέψει μορφές ευφυούς ζωής ικανές για τεχνικά έργα.
Τα έργα του Λόουελ περιλαμβάνουν μια λεπτομερή περιγραφή όσων χαρακτήρισε ως «μη-φυσικά χαρακτηριστικά» της επιφάνειας του Άρη: των σχεδόν ευθύγραμμων «καναλιών», απλών και διπλών, των «οάσεων» (οι σκοτεινές κηλίδες εκεί όπου τέμνονταν δύο κανάλια) και η μεταβλητή ορατότητα αμφότερων, που εξαρτιόταν και από τις αρειανές εποχές. Υπεστήριζε την υπόθεση πως τα κανάλια είχαν διανοιχθεί για να χρησιμοποιηθούν με φειδώ τα περιορισμένα αποθέματα νερού του πλανήτη.
Οι απόψεις αυτές του Λόουελ ήταν λανθασμένες. Ο ανθρώπινος εγκέφαλος τείνει να «βλέπει» ως ευθείες γραμμές τυχαίες ομάδες κηλίδων στα όρια της διακριτικής ικανότητας των ματιών. Περισσότερο παρατηρητικός αποδείχθηκε ο σχεδόν σύγχρονός του Ευγένιος Αντωνιάδης, που δεν διέκρινε καμιά διώρυγα πάνω στον πλανήτη Άρη.
Η μεγαλύτερη θετική συνεισφορά του Λόουελ στις πλανητικές μελέτες ήταν η αναζήτηση ενός ακόμα πλανήτη στο Ηλιακό Σύστημα πέρα από την τροχιά του Ποσειδώνα, μετά από παρατήρηση κάποιων παρέλξεων, στην οποία αφιέρωσε τα 8 τελευταία χρόνια της ζωής του. Η αναζήτηση αυτή συνεχίστηκε για μερικά χρόνια μετά τον θάνατό του, και πραγματικά ο πλανήτης Πλούτων ανακαλύφθηκε στο αστεροσκοπείο του από τον Κλάιντ Τόμπω το 1930. Το αστρονομικό σύμβολο του Πλούτωνα είναι ένα μονόγραμμα των γραμμάτων P-L, 20px|, έξυπνα επιλεγμένο ώστε να συμπίπτει με τα αρχικά του Λόουελ (Percival Lowell).
Οι προβλέψεις για την ύπαρξη ενός πλανήτη πέρα από τον Ποσειδώνα που οδήγησαν στην αναζήτηση αυτή βασίζονταν σε διαφορές ανάμεσα στις θεωρητικά υπολογιζόμενες και τις πραγματικές θέσεις του Ποσειδώνα και του Ουρανού, και τη λανθασμένη υπόθεση ότι αυτές οι διαφορές προκαλούνταν από τη βαρυτική επίδραση ενός άγνωστου ως τότε πλανήτη. Αυτές οι διαφορές οφείλονταν στις λανθασμένες τιμές για τις μάζες των Ποσειδώνα και Ουρανού που χρησιμοποιούνταν στους υπολογισμούς. Με τις σημερινές ακριβείς τιμές, οι διαφορές εξαφανίζονται. Σήμερα γνωρίζουμε ότι στην πραγματικότητα η μάζα του Πλούτωνα είναι πολύ μικρή για να προκαλέσει παρατηρήσιμες διαταραχές στις θέσεις των άλλων πλανητών με τις βαρυτικές της επιδράσεις.
Εξωτερικοί σύνδεσμοι
Κατηγορία:Αμερικανοί αστρονόμοι Κατηγορία:Αμερικανοί επιχειρηματίες Κατηγορία:Αμερικανοί μαθηματικοί Κατηγορία:Αμερικανοί συγγραφείς Κατηγορία:Αστρονόμοι του 19ου αιώνα Κατηγορία:Αστρονόμοι του 20ού αιώνα
Ελληνικές ευρωεκλογές 2009
Οι Ευρωεκλογές 2009 διεξήχθησαν στην Ελλάδα την Κυριακή 7 Ιουνίου 2009. Πρώτο κόμμα βγήκε το ΠΑΣΟΚ με 36,7% και δεύτερη η Νέα Δημοκρατία με 32,3%. Το εκλογικό σύστημα ήταν η απλή αναλογική, με τη διαδικασία της λίστας και ελάχιστο ποσοστό 3% για την είσοδο στο Ευρωπαϊκό Κοινοβούλιο, ενώ οι έδρες της Ελλάδας μειώθηκαν κατά δύο (22 από 24), μείωση που ίσχυσε στα περισσότερα κράτη μέλη της Ευρωπαϊκής Ένωσης. Στις εκλογές αυτές καταγράφηκε το μεγαλύτερο ποσοστό αποχής σε εκλογική διαδικασία από τη μεταπολίτευση (47,4%). Επίσης στην εκλογική διαδικασία συμμετείχαν και Έλληνες κάτοικοι των υπόλοιπων χωρών της Ευρωπαϊκής Ένωσης (ψήφισαν 25.888 ψηφοφόροι από τους 36.413 που είχαν δηλώσει συμμετοχή στις κατά τόπους ελληνικές διπλωματικές και προξενικές αρχές).
Κόμματα που συμμετείχαν
Στις εκλογές συμμετείχαν 27 συνδυασμοί με ενιαίο ψηφοδέλτιο σε όλες τις εκλογικές περιφέρειες. Το Α' τμήμα του Αρείου Πάγου προέβη στις 24 Μαΐου στην ανακήρυξη των συνδυασμών κομμάτων και συνασπισμών κομμάτων τα οποία είχαν τις νόμιμες προϋποθέσεις για να συμμετάσχουν στις ευρωεκλογές.
Από τα κόμματα και συνασπισμούς κομμάτων που είχαν καταθέσει σχετικές αιτήσεις, ο Άρειος Πάγος δεν επέτρεψε να συμμετέχουν στις ευρωεκλογές επτά κόμματα (Δημοκρατικοί, Το Κόμμα του Υπεύθυνου Πολίτη, Παναγροτικό Εργατικό Κίνημα Ελλάδος (ΠΑ.Ε.Κ.Ε.), Οικολόγοι Εναλλακτικοί, Κομματικός Ξεσηκωμός Συνταξιούχων Ελλάδας, Πολιτικό Ελληνοευρωπαϊκό Φιλοζωικό Κίνημα και Οικολόγοι Ζωόφιλοι Ελλάδας), ενώ σε έναν συνασπισμό κομμάτων (ΣΥΡΙΖΑ) δεν επέτρεψε να συμμετάσχουν επτά κόμματα - συνιστώσες του ( ΔΗΚΚΙ - Κεντρική Επιτροπή, Κίνηση Ενεργών Πολιτών, Κίνηση για την Ενότητα Δράσης της Αριστεράς, Κόκκινο, Ξεκίνημα, Οικοσοσιαλιστές Ελλάδας και Ομάδα ΡΟΖΑ). Επίσης δεν έκρινε νόμιμη τη συμμετοχή σε συνδυασμούς και ορισμένων υποψηφίων ευρωβουλευτών κυρίως για τυπικούς λόγους (ελλιπή στοιχεία στην υποβολή των αιτήσεων).
Πηγές - Εξωτερικοί σύνδεσμοι
Κατηγορία:Ελληνικές ευρωεκλογές Ελλαδα
Χοφούφ
Το Αλ-Χοφούφ ( ٱلْهُفُوف al-Hufūf, επίσης Χοφούφ ή Χουφούφ, ή και "Αλ-Χασά", "Αλ-Αχσά" ή "Αλ-Χασσά") είναι το σημαντικότερο αστικό κέντρο της όασης Αλ-Αχσά στην ανατολική επαρχία της Σαουδικής Αραβίας. Η πόλη είναι επίσης γνωστή ως μια από τους μεγαλύτερους παραγωγούς χουρμάδων στον κόσμο και για τα παλιά παζάρια και τα ανάκτορά της.
Σύνοψη
Αρχικά πόλη του Μπαχρέιν, η πόλη έχει πληθυσμό 150.000 κατοίκων και αποτελεί μέρος μιας ευρύτερης κατοικημένης περιοχής όασης πόλεων και χωριών περίπου 600.000 κατοίκων. Βρίσκεται στην ενδοχώρα, νοτιοδυτικά του Αμπκαΐκ και της μητροπολιτικής περιοχής Νταχράν - Νταμάμ - Κομπάρ στο δρόμο νότια προς Χαράντ.
Είναι η πλησιέστερη πόλη στην περίφημη πετρελαϊκή ζώνη Γκαουάρ, ένα από τα μεγαλύτερα συμβατικά (χερσαία) πεδία στον κόσμο. Το Χοφούφ είναι ένα από τα σημαντικότερα πολιτιστικά κέντρα στη Σαουδική Αραβία. Πολλές γνωστές οικογένειες ζουν εκεί. Οι σχολές γεωργίας, κτηνιατρικής και ζωικών πόρων για το Πανεπιστήμιο Βασιλιά Φαϊζάλ βρίσκονται στην πόλη (οι άλλες βρίσκονται στο Νταμάμ). Η πανεπιστημιούπολη του Χοφούφ διαθέτει επίσης εγκαταστάσεις, όπου οι γυναίκες της Σαουδικής Αραβίας μπορούν να σπουδάσουν ιατρική, οδοντιατρική και οικιακή οικονομία. Ο θρύλος το θέλει ως σημείο ταφής της Λαϊλά και του Μαζνούν, του ερωτευμένου ζεύγους της πιο δημοφιλούς ιστορίας αγάπης στον αραβικό και μουσουλμανικό κόσμο. Η βασίλισσα του Σαβά λέγεται επίσης ότι επισκέφτηκε αυτήν την πόλη από το βασίλειό της στην Υεμένη. Ο Γερμανός εξερευνητής Χέρμαν Μπούρχαρντ φωτογράφισε την πόλη το 1904. Σήμερα, φωτογραφίες της πόλης από τον φωτογράφο εκτίθενται στο Εθνολογικό Μουσείο του Βερολίνου.
To 2011, στην πόλη σημειώθηκαν σποραδικές διαμαρτυρίες από Σιίτες, που αποτελούν μειονότητα στη χώρα, έχοντας ως βασικό αίτημα πολιτικές μεταρρυθμίσεις.
Οικονομία
Ιστορικά, το Χοφούφ παρήγαγε υφάσματα από μαλλί, μετάξι και βαμβάκι. Η πόλη ήταν επίσης γνωστή για τους καρπούς των χουρμαδιών. Οι Άραβες θεωρούσαν την ποικιλία khalasi της πόλης και την ποικιλία fardh του Ομάν μεταξύ των καλύτερων. Από το 1920, η πόλη ήταν γνωστή για την κατασκευή καφετιέρων από ασήμι και ορείχαλκο.
Κλίμα
Το Αλ Χοφούφ έχει ένα ζεστό κλίμα ερήμου (κλιματική ταξινόμηση Κέππεν BWh ) με μακρά, πολύ ζεστά καλοκαίρια και ήπιους, μικρούς χειμώνες.
Πολιτισμός
Το Διεθνές Φεστιβάλ Τυχαίων Ταινιών θα διοργανωνόταν στο Χοφούφ τον Ιανουάριο του 2015, αλλά αντικαταστάθηκε από το Ελσίνκι της Φινλανδίας τον Μάιο του 2017. <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (October 2018)">απαιτείται παραπομπή  ]
Αεροδρόμιο
Η πόλη εξυπηρετείται από το διεθνές αεροδρόμιο Βασιλιάς Φαχντ, το οποίο απέχει 160 χιλιόμετρα στο Νταμάμ, παρά το γεγονός ότι η πόλη έχει δύο δικά της αεροδρόμια.
Το τοπικό αεροδρόμιο, το Διεθνές Αεροδρόμιο Αλ Αχσά, χρησιμοποιείται για εσωτερικές πτήσεις και περιορισμένες διεθνείς πτήσεις προς το Ντουμπάι. Το δεύτερο αεροδρόμιο είναι απλώς ένας παλιός αεροδιάδρομος, που πλέον έχει εγκαταλειφθεί.
Σιδηροδρομική γραμμή
Η πόλη διαθέτει σιδηροδρομικό σταθμό, που συνδέει την πόλη με την πρωτεύουσα, Ριάντ, προς τα δυτικά και το Νταμάμ προς τα βόρεια. Όλοι οι σιδηρόδρομοι στη Σαουδική Αραβία συντονίζονται από τον Οργανισμό Σιδηροδρόμων της Σαουδικής Αραβίας.
Εξωτερικοί σύνδεσμοι
Κατηγορία:Πόλεις της Σαουδικής Αραβίας
Πολιορκία του Μεσολογγίου (1825-1826)
thumb|right|290px|Τα «[[Ελληνικά Χρονικά», που κυκλοφορούσε στο Μεσολόγγι ο Ελβετός φιλέλληνας Μάγερ, αποτελούν μια από τις καλύτερες πηγές πληροφοριών για τα γεγονότα εκείνης της περιόδου.]] Η Τρίτη πολιορκία του Μεσολογγίου (συχνά αναφέρεται και ως δεύτερη πολιορκία) ήταν ένα από τα σημαντικότερα πολεμικά γεγονότα της Ελληνικής Επανάστασης του 1821. Ήταν το γεγονός που έδωσε έμπνευση στο Διονύσιο Σολωμό να γράψει τους "Ελεύθερους Πολιορκημένους". Έλαβε χώρα στο διάστημα από 25 Απριλίου του 1825 έως 10 Απριλίου του 1826 οπότε και τερματίστηκε με την ηρωική έξοδο του Μεσολογγίου. Η πολιορκία διακρίνεται σε δύο φάσεις. Η πρώτη από τον Απρίλιο του 1825 μέχρι τον Οκτώβριο του 1825 όταν η πόλη πολιορκήθηκε από τα στρατεύματα του Κιουταχή και η δεύτερη από τον Δεκέμβριο του 1825 έως τον Απρίλιο του 1826 όταν η πόλη πολιορκήθηκε από τα στρατεύματα του Ιμπραήμ και του Κιουταχή από κοινού.
Προοίμιο
thumb|left|270px|Διάφορες πολιορκίες του Μεσολογγίου (του [[Παναγιώτης Ζωγράφος|Παναγιώτη Ζωγράφου).]] Το Μεσολόγγι κήρυξε την επανάσταση στις 20 Μαΐου 1821 με τον οπλαρχηγό Δημήτριο Μακρή. Το 1822, μετά την ήττα των Ελλήνων στη μάχη του Πέτα τα τουρκικά στρατεύματα κατευθύνθηκαν προς το Μεσολόγγι και πολιόρκησαν την πόλη. Η Πρώτη πολιορκία του Μεσολογγίου διήρκεσε δύο μήνες και έληξε με αποτυχία των τουρκικών δυνάμεων να κυριεύσουν την πόλη. Στα μέσα του 1823 οι τουρκικές δυνάμεις σχεδίασαν νέα εκστρατεία που περιλάμβανε πολιορκία και κατάληψη του Μεσολογγίου. Μετά από σκληρές μάχες που δόθηκαν στην περιοχή της Ευρυτανίας τα τουρκικά στρατεύματα κατευθύνθηκαν προς το Μεσολόγγι. Οι αρχές και οι κάτοικοι της πόλης προετοιμάστηκαν για πολιορκία όμως τα τουρκικά στρατεύματα προτίμησαν να πολιορκήσουν το Αιτωλικό. Το γεγονός αυτό αναφέρεται συχνά ως Πολιορκία του Αιτωλικού & Δεύτερη πολιορκία του Μεσολογγίου.
Πρώτη φάση πολιορκίας
Μετά την αποτυχία του Ομέρ Βρυώνη να καταλάβει το Μεσολόγγι στα 1822, και του Μουσταφά πασά το 1823, ο Σουλτάνος επέλεξε τον ικανότερο στρατηγό του Ρεσίτ Πασά στον οποίο και παραχώρησε πλήρεις εξουσίες διορίζοντάς τον, παράλληλα, αρχιστράτηγο (σερασκέρη) και στρατιωτικό διοικητή ολόκληρης της Στερεάς (Ρούμελη Βαλεσή). Ο Κιουταχής, όπως επίσης ονομαζόταν λόγω της καταγωγής του απ' την Κιουτάχεια της Μ. Ασίας στρατοπέδευσε το Μάρτιο του 1825 έξω απ' τα Ιωάννινα και άρχισε αθρόα στρατολογία μεταξύ των Οθωμανικών πληθυσμών, ενώ, με τη βοήθεια του εξωμότη Γ. Βαρνακιώτη καλούσε τους χριστιανούς σε υποταγή, με την υπόσχεση της έγγραφης αμνηστίας, κατ' εντολή του Σουλτάνου. Μπροστά στη μεγάλη απειλή που συνιστούσε η παρουσία του Κιουταχή, ο οποίος έπειτα από συνολική προετοιμασία τρεισήμισι μηνών στις 15 Απριλίου 1825 έφτασε μπροστά στο Μεσολόγγι επικεφαλής 30.000 Τούρκων, η ελληνική επιτροπή της δυτικής Ελλάδας εξέδωσε ανακοίνωση καλώντας τους κατοίκους των επαρχιών Αιτωλίας και Ακαρνανίας σε συστράτευση. Την ίδια στιγμή στο εσωτερικό της πόλης βρίσκονταν περίπου 4.000 άνδρες (από τους οποίους οι χίλιοι ήταν σε προχωρημένης ηλικίας) και 12.000 γυναικόπαιδα. Οι λεπτομέρειες αυτής της δεύτερης πολιορκίας του Μεσολογγίου έγιναν γνωστές από τις ειδήσεις της εφημερίδας του Μάγερ που εκδίδονταν εκείνη την περίοδο. Στην εφημερίδα εκείνη δημοσιεύθηκε η ελληνική προκήρυξη, με ημερομηνία 7 Μαρτίου 1825 και, εκτός του Μάγερ, έφερε την υπογραφή του Κ. Πεταλά. Παράλληλα, ο στρατηγός Ανδρέας Ίσκος διατασσόταν να αναλάβει την υπεράσπιση του Μακρυνόρους, ενώ την 1 Απριλίου το Εκτελεστικό Σώμα που έδρευε στο Ναύπλιο ζήτησε από τους προεστούς της Ύδρας τον απόπλου μιας πολεμικής μοίρας για την προστασία από θαλάσσης. Αρχηγός των όπλων του Μεσολογγίου διορίσθηκε ο Νικόλαος Στουρνάρης.
Λίγο πριν ξεκινήσει τον βομβαρδισμό της πόλης ο Κιουταχής πρότεινε με διαπραγματεύσεις την παράδοσή της. Αφού όμως οι τουρκικές προτάσεις απορρίφθηκαν, το Μεσολόγγι αποκλείστηκε δια θαλάσσης από τον στόλο του Μεχμέτ Χιουρέφ πασά και του Γιουσούφ πασά που κατόρθωσε να προσπελάσει και τη λιμνοθάλασσα. Οι πολιορκητές άρχισαν τις εφόδους, αλλά οι πολιουρκούμενοι αμύνονταν με επιτυχία επιδιορθώνοντας τους προμαχώνες και διενεργώντας αλεπάλληλες εξόδους. Στις 3 Ιουλίου η δύναμη του στόλου αυξήθηκε με την άφιξη 40 ελληνικών πλοίων, τα οποία τελούσαν υπό την αρχηγία των Μιαούλη και Σαχτούρη. Για ένα μικρό χρονικό διάστημα, κατά το οποίο διακόπηκε ο ναυτικός αποκλεισμός (ελληνικός στόλος ασχολήθηκε με την καταδίωξη του τουρκικού μέχρι τη Μάνη), η πόλη ανεφοδιάστηκε με τρόφιμα και στρατιωτικό υλικό, ενώ το ηθικό των πολιορκημένων ανέκαμψε. Στο μεταξύ εισήλθαν στην πόλη (7 Αυγούστου) ενισχύσεις Σουλιωτών και του Κίτσου Τζαβέλα, πλαισιώνοντας την αποδεκατισμένη φρουρά. Στο τουρκικό στρατόπεδο, μολονότι και εκεί οι απώλειες ήταν σημαντικές, ο Κιουταχής αποφάσισε τη συνέχιση της πολιορκίας.
Δεύτερη φάση πολιορκίας
Η κατάσταση μεταβλήθηκε, όταν στα τέλη του 1825 κατέφθασε στο εχθρικό στρατόπεδο ο Ιμπραήμ με αξιόλογες στρατιωτικές δυνάμεις πάνω από 15.000 Αιγυπτίους. Ο Μεχμέτ Χιουρέφ επανέλαβε τον αποκλεισμό, αλλά ο Μιαούλης κατάφερε να ανεφοδιάσει το Μεσολόγγι με όπλα και τρόφιμα. Η πίεση έγινε αφόρητη, μετά την αποχώρηση του ελληνικού στόλου και τον συστηματικό κανονιοβολισμό του Μεσολογγίου από το πυροβολικό του Ιμπραήμ (2.000 βόμβες το εικοσιτετράωρο). Στις 15 Φεβρουαρίου (1826) οι πολιορκητές διενήργησαν δύο εφόδους, οι οποίες, αν και κατέληξαν σε αποτυχία, προκάλεσαν σοβαρές απώλειες και στις δύο πλευρές. Οι Τούρκοι κυρίευσαν το Βασιλάδι, οι κάτοικοι του οποίου κατέφυγαν στο Μεσολόγγι, επιτείνοντας με τη μετακίνησή τους το επισιτιστικό πρόβλημα της πόλης. Έπειτα από μερικές ανεπιτυχείς επιχειρήσεις των Οθωμανών εναντίον της Κλείσοβας, ο Ιμπραήμ επεδίωξε να εξαντλήσει τους πολιορκημένους με αποκοπή όλων των οδών επικοινωνίας και εφοδιασμού.
Παράδοση του Ανατολικού (Αιτωλικού)
Μετά την άλωση της νησίδας του Βασιλαδίου, ο Ιμπραήμ στράφηκε εναντίον ενός από τα τελευταία οχυρά ερείσματα που ενίσχυαν την άμυνα του Μεσολογγίου με στόχο την κατάληψή του. Αυτό ήταν το «Ανατολικό» (σήμερα Αιτωλικό) το οποίο προάσπιζε μια ολιγομελής ομάδα Ελλήνων μαχητών (200 άνδρες υπό το Γρ. Λιακατά) με μόλις ένα κανόνι, επί της νησίδας Ντολμά. Οι Αιγύπτιοι, αφού προηγήθηκε σφοδρός βομβαρδισμός της νήσου από τη γειτονική Φοινικιά, εξαπέλυσαν στις 28 Φεβρουαρίου μια μεγάλη επίθεση με δύναμη 2.000 λογχοφόρων (υπό την εποπτεία Γάλλων μισθοφόρων αξιωματικών) η οποία και λύγισε την αντίσταση των υπερασπιστών παρότι υπέστη αρκετές απώλειες, μεταξύ των οποίων περιλαμβανόταν ο Αλβανός οπλαρχηγός Σέρβανης. Από τους Έλληνες, όλοι έπεσαν μαχόμενοι. Μια προσπάθεια του Κίτσου Τζαβέλα να βοηθήσει τους επί του Ντολμά βρισκόμενους συμπολεμιστές του, με επιθετική έξοδο που ενήργησε από το Μεσολόγγι επικεφαλής 500 ανδρών, δεν ευωδόθηκε, αφού οι συντριπτικά υπέρτεροι αντίπαλοι που βρίσκονταν επι της απέναντι παραθαλάσσιας περιοχής τους υποχρέωσαν να υποχωρήσουν. Μετά την πτώση του Ντολμά, ο Αιγύπτιος αρχιστράτηγος συγκέντρωσε ολόκληρη τη δύναμη πυρός που διέθετε από ξηρά και θάλασσα, εναντίον του «Ανατολικού». Οι κάτοικοι της πόλης, ήδη εξαντλημένοι από τον πολύμηνο αποκλεισμό που είχαν υποστεί, αλλά και απογοητευμένοι από τη μη άφιξη του ελληνικού στόλου προς ενίσχυσή τους με τρόφιμα και πολεμοφόδια, αποφάσισαν να προτείνουν ανακωχή και παράδοση υπό όρους. Ο Ιμπραήμ, με την εγγύηση και του Κιουταχή, δέχθηκε τους περισσότερους από τους όρους τους, οι οποίοι ήταν να γίνει σεβαστή η ζωή και τιμή των παραδιδομένων και να αφεθούν να αποχωρήσουν ελεύθεροι, παίρνοντας μαζί τους ένα μικρό μέρος της περιουσίας τους (100 γρόσια ο καθένας) και μια ενδυμασία. Ωστόσο, στους όρους μπήκε ένας περιορισμός εκ μέρους των πολιορκητών, να παραμείνει ένα άτομο της επιλογής τους στα χέρια τους κατά τη διαδικασία εκκένωσης της πόλης. Ο λόγος για αυτή την ασυνήθιστη απαίτηση ήταν ότι ο Ιμπραήμ είχε πληροφορηθεί την ύπαρξη μιας ωραιότατης νεαρής Ανατολικιώτισας, την οποία απαίτησε με αυτό τον τρόπο ως προσωπική του λεία πολέμου. Πλην της άτυχης κοπέλας που συνελήφθη και μεταφέρθηκε στη σκηνή του Ιμπραήμ, όλοι οι υπόλοιποι κάτοικοι επιβιβάστηκαν σε πλοία του Κιουταχή με προορισμό την Άρτα και οι Τούρκοι δεσμεύθηκαν για την εκεί και επί ενός έτους, σίτισή τους. Ικανοποιημένος για το τρόπαιό του, ο Ιμπραήμ περιποιήθηκε ιδιαιτέρως όλους τους προκρίτους, προς τους οποίους η συμπεριφορά του υπήρξε αβρότατη.
Τελική φάση πολιορκίας
thumb|right|255px|Σκαρίφημα του Μιχαήλ Κοκκίνη σε μεταγενέστερη εκτύπωση με σχετική επεξήγηση Ο Μιαούλης πλέον δεν κατάφερε να λύσει και αυτή τη φορά τον αποκλεισμό και η φρουρά εξαναγκάστηκε να σιτίζεται με σκυλιά, γάτες και ποντίκια, προκειμένου να αποφύγει τον θάνατο από την πείνα. Οι δυσβάστακτες πλέον συνθήκες διαβίωσης των κατοίκων (λιμός, αρρώστιες κλπ.) καθώς και η νέα αποτυχία του Μιαούλη να προσεγγίσει το Μεσολόγγι προκάλεσαν απελπιστική κατάσταση μεταξύ των πολιορκημένων, οι οποίοι δεν έβλεπαν πια άλλη λύση από την Έξοδο. Έτσι τη νύχτα της 10ης Απριλίου 1826 οργάνωσαν τις δυνάμεις τους σε τρία σώματα, υπό την αρχηγία του Νότη Μπότσαρη, Δημήτριο Μακρή και Κίτσο Τζαβέλα· Στο μέσο του τριγώνου που θα σχημάτιζαν αυτές οι δυνάμεις, τοποθετήθηκαν τα γυναικόπαιδα. Ο Γεώργιος Καραϊσκάκης, αν και ανέλαβε να επιτεθεί από τις πλαγιές του Ζυγού, ελπίζοντας να δημιουργήσει αντιπερισπασμό στους πολιορκητές, τελικά δεν κατόρθωσε να υλοποιήσει την υπόσχεσή του, αφού ο Ιμπραήμ πληροφορήθηκε τα σχέδια των πολιορκημένων. Επομένως, όταν η ογκώδης μάζα των Ελλήνων ξεκίνησε στις δύο τα μεσάνυχτα την Έξοδο, με αρχηγό τον Αθανάσιο Ραζή- Κότσικα οι άνδρες του Ιμπραήμ και του Κιουταχή ήταν προετοιμασμένοι και οι ντάπιες ( προμαχώνες) που είχαν οριστεί ως περάσματα των Μεσολογγιτών είχαν αποκλειστεί. Ο αιφνιδιασμός του Ιμπραήμ προκάλεσε μεγάλη σύγχυση στην ελληνική πλευρά και ο άνισος αγώνας που επακολούθησε απέβη συντριπτικός για τους Έλληνες. Η πρωτοπορία ωστόσο του σώματος της Εξόδου προχώρησε, διασχίζοντας τις τουρκικές τάξεις κι φθάνοντας αποδεκατισμένη στις πλαγιές του Ζυγού και από εκεί στην Άμφισσα. Όσοι είχαν μείνει πίσω αναγκάστηκαν να αγωνιστούν σε φονικές οδομαχίες. Μεταξύ εκείνων που ξέφυγαν (1.300 μαχητές και περίπου εκατό γυναικόπαιδα) ήταν οι Νότης Μπότσαρης, Δημήτριος Μακρής, Κίτσoς Τζαβέλας, Χρήστος Φωτομάρας κ.α. Ανάμεσα στο πλήθος που επέστρεψε και σφιαγιάστηκε μέσα στην πόλη βρίσκονταν ο επίσκοπος Ρωγών Ιωσήφ (ο εκκλησιαστικός ηγέτης των πολιορκημένων), ο Γιάκομ Μάγερ, ο Μιχαήλ Κοκκίνης (τειχοποιός-αρχιτέκτων) και όσοι ανατινάχτηκαν μαζί με τον  Χρήστο Καψάλη στις πυριτιδαποθήκες. Υπολογίζεται ότι εκείνη την ημέρα- Κυριακή των Βαϊων- πυρπολήθηκαν 2.000, άλλοι 3.000 σκοτώθηκαν από τους Τούρκους και άλλοι χίλιοι αιχμαλωτίσθηκαν.
Πηγές
Μεσολόγγι 1825 Κατηγορία:Μάχες ελληνικού στρατού Μεσολόγγι 1825 Κατηγορία:Ιστορία της Αιτωλοακαρνανίας Κατηγορία:Ιστορία του Μεσολογγίου Μεσολογγι
Garcinia staudtii
Η Garcinia staudtii, είναι είδος ανθοφόρου φυτού της οικογένειας των Κλουσιίδων (Clusiaceae). Απαντάται στο Καμερούν και τη Νιγηρία. Απειλείται από την απώλεια βιότοπου.
Παραπομπές
staudtii Κατηγορία:Χλωρίδα του Καμερούν Κατηγορία:Χλωρίδα της Νιγηρίας Κατηγορία:Ευάλωτα φυτά
Αντίοχος ΙΑ΄ Επιφανής
Ο Αντίοχος ΙΑ΄ Επιφανής (– 92 π.Χ.) ήταν επίδοξος ηγεμόνας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν γιος του Αντίοχου Η΄ του Γρυπού και της Τρύφαινας, παρέμεινε δε στο πολιτικό προσκήνιο κατά την περίοδο 95 π.Χ. – 92 π.Χ..
Βιογραφικά στοιχεία
Κατά την περίοδο 114 / 113 π.Χ. το βασίλειο των Σελευκιδών στη Συρία διαιρέθηκε σε δύο τμήματα. Το νότιο κατείχε ο Αντίοχος Θ΄ Κυζικηνός, ενώ το βόρειο ο αδελφός του, Αντίοχος Η΄ Γρυπός. Η διαμάχη ανάμεσα στους δύο αδελφούς με στόχο τον έλεγχο ολόκληρου του βασιλείου ήταν μακροχρόνια.
Το 96 π.Χ. ο Αντίοχος Η΄ Γρυπός πέθανε από φυσικά αίτια. Ο θρόνος περιήλθε στον αδελφό του, Αντίοχο Θ΄ Κυζικηνό. Ο οποίος, για να σταθεροποιήσει την εξουσία του και να νομιμοποιήσει την ένωση του βασιλείου, παντρεύτηκε τη χήρα του αδελφού του, βασίλισσα Κλεοπάτρα Σελήνη Α΄. Ωστόσο τους πρώτους μήνες του 95 π.Χ. ο γιος του Γρυπού, ο Σέλευκος ΣΤ΄ Επιφανής, νίκησε και θανάτωσε τον Αντίοχο, καταλαμβάνοντας την εξουσία. Μέχρι το τέλος του έτους, ο Σέλευκος απομακρύνθηκε από το θρόνο από τον Αντίοχο Ι΄ τον Ευσεβή, γιο του Κυζικηνού, ο οποίος έτσι εκδικήθηκε για τον πατέρα του. Ο Αντίοχος νυμφεύτηκε την Κλεοπάτρα Σελήνη (ήταν ο πέμπτος της σύζυγος). Ως επίδοξοι διεκδικητές του θρόνου εμφανίστηκαν τρία ακόμη παιδιά του Γρυπού: ο Αντίοχος ΙΑ΄ Επιφανής, ο Δημήτριος Γ΄ Εύκαιρος και ο Φίλιππος Α΄ Φιλάδελφος.
Την επόμενη περίοδο ο Αντίοχος Ι΄ Ευσεβής κυβέρνησε την Αντιόχεια και τα περίχωρά της, μαχόμενος αδιάκοπα με τα ξαδέλφια του και τους εξωτερικούς εχθρούς του κράτους. Τα πρώτα χρόνια μετά το θάνατο του Σέλευκου, ο Αντίοχος ΙΑ΄ από κοινού με το Φίλιππο Α΄ πραγματοποίησε ανεπιτυχή απόπειρα να καταλάβει την Αντιόχεια. Μετά την αποτυχία αυτή, ο Αντίοχος ΙΑ΄ εξαναγκάστηκε σε φυγή. Αλλά βρήκε το θάνατο από πνιγμό, επιχειρώντας να διασχίσει έφιππος τον ποταμό Ορόντη το 92 π.Χ. Τις προσπάθειές του συνέχισαν τα αδέλφια του, Δημήτριος Γ΄ και Φίλιππος Α΄.
Δείτε επίσης
Κατηγορία:Ηγεμόνες των Σελευκιδών Κατηγορία:Ελληνιστική περίοδος
Πατρίσια Κάας
Η Πατρίσια Κάας (Patricia Kaas, 5 Δεκεμβρίου 1966) είναι Γαλλίδα τραγουδίστρια, από τις πιο επιτυχημένες της χώρας της με διεθνή καριέρα. Το ύφος της μουσικής της απέχει από το κλασικό και είναι πιο κοντά σε μίξη ποπ, καμπαρέ και τζαζ.
Γεννήθηκε στις 5 Δεκεμβρίου 1966 στο Φορμπάκ του νομού Μοζέλ. Από την εμφάνισή της με το άλμπουμ Mademoiselle chante... το 1988, η Κάας πούλησε πάνω από 16 εκατομμύρια δίσκους παγκοσμίως. Έκανε τη μεγαλύτερη επιτυχία της στις Γερμανία, Ελβετία, Βέλγιο, Καναδά, Ρωσία, Φινλανδία, Ουκρανία και Κορέα με το τρίτο της άλμπουμ Je te dis vous. Η Κάας είναι σχεδόν συνεχώς σε παγκόσμια περιοδεία. Το 2002 έκανε το ντεμπούτο της στον κινηματογράφο με την ταινία And now... Ladies and Gentlemen μαζί με τον Τζέρεμι Άιρονς. Αντιπροσώπευσε τη Γαλλία στον Διαγωνισμό Τραγουδιού της Eurovision το 2009 στη Μόσχα και κατέλαβε την 8η θέση.
Εξωτερικοί σύνδεσμοι
Κατηγορία:Γαλλίδες τραγουδίστριες Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Κατηγορία:Διαγωνισμός Τραγουδιού Eurovision 2009 Κατηγορία:Συμμετέχοντες στη Eurovision
Γκιγιέρμο Άρο
Ο Γκιγιέρμο Άρο (ισπανικά: Guillermo Haro Barraza, 21 Μαρτίου 1913 – 26 Απριλίου 1988) ήταν Μεξικάνος αστρονόμος, γνωστός κυρίως για την ανακάλυψη της κατηγορίας νεφελωμάτων που πλέον αποκαλούνται αντικείμενα Χέρμπιγκ-Άρο. Μέσω της προσωπικής αστρονομικής του έρευνας, ο Άρο επηρέασε την ανάπτυξη της σύγχρονης αστρονομικής παρατήρησης στο Μεξικό.
Βιογραφία
Ο Άρο γεννήθηκε στην Πόλη του Μεξικού, όπου και μεγάλωσε κατά την περίοδο της Μεξικανικής Επανάστασης. Πατέρας του ήταν ο Ιγκνάσιο ντε Άρο και μητέρα του η Λεονόρ Μπαράτζα. Σπούδασε Φιλοσοφία και νομική στο Εθνικό Αυτόνομο Πανεπιστήμιο του Μεξικού (UNAM). Ενώ εργαζόταν ως δημοσιογράφος στην Excélsior, πήρε συνέντευξη το 1937 από τον Luis Enrique Erro και από τότε άρχισε να ενδιαφέρεται για την αστρονομία. Ως αποτέλεσμα του ενθουσιασμού και της αφοσίωσής του για την αστρονομία, προσλήφθηκε το 1943 ως βοηθός στο νεοϊδρυθέν Αστροφυσικό Αστεροσκοπείο της Τοναντζίντλα (Observatorio Astrofísico de Tonantzintla). Επεδίωξε περαιτέρω εκπαίδευση πάνω στην αστρονομία και επισκέφθηκε τις ΗΠΑ όπου εργάσθηκε στο Αστεροσκοπείο του Χάρβαρντ (1943), στο Αστεροσκοπείο του Case (1944) και στα Αστεροσκοπεία των Yerkes και McDonald (1945-1947).
Επιστρέφοντας στο Μεξικό το 1945, συνέχισε να εργάζεται στο Αστεροσκοπείο της Τοναντζίντλα, όπου ήταν υπεύθυνος για την έναρξη λειτουργίας του νέου φωτογραφικού τηλεσκοπίου Σμιντ των 61-79 cm. Ύστερα άρχισε να μελετά τους ακραία ερυθρούς και ακραία κυανούς αστέρες. Το 1947 διορίσθηκε στο Αστεροσκοπείο Τακουμπάγια (Observatorio de Tacubaya) του UNAM.
Ναμπού σουμά ουκίν Β΄
Ο Ναβού σουμά ουκίν ΙΙ υπήρξε βασιλιάς της Βαβυλώνας (732 π.χ.) σφετεριστής αξιωματούχος που ανέτρεψε και δολοφόνησε τον νόμιμο βασιλιά της Βαβυλώνας Ναβού ναδίρ ζερί αλλά κατάφερε να διατηρήσει τον θρόνο μόνο έναν μήνα και δύο μέρες, θα ανατραπεί στην συνέχεια από έναν Χαλδαίο φύλαρχο τον Ναβού μουκίν ζερί τον τελευταίο Ασσύριο βασιλιά πριν την πτώση της πόλης στους Ασσυρίους.
Πηγές
J. A. Brinkman (1968). A political history of post-Kassite Babylonia, 1158-722 B.C. Analecta Orientalia. pp. 235–236.
J. A. Brinkman (1984). Prelude to Empire: Babylonian Society and Politics, 747-626 B.C. 7. Philadelphia: Occasional Publications of the Babylonian Fund. p. 23.
Κατηγορία:Βασιλείς της Βαβυλώνας
Γκιγιέρμο Άρο
Βιογραφία
Δικό του ερευνητικό πρόγραμμα ήταν ο κατάλογος των 8.746 κυανών αστέρων προς την κατεύθυνση του Βόρειου Γαλαξιακού Πόλου, που δημοσιεύθηκε από κοινού με τον W.J. Luyten το 1961, εργασία που διεκπεραίωσε το τηλεσκόπιο Σμιντ των 122 cm του Πάλομαρ με χρήση της απεικονιστικής τεχνικής τριών χρωμάτων που είχε αναπτυχθεί στην Τοναντζίντλα. Τουλάχιστον 50 από αυτά τα σώματα αποδείχθηκε ότι ήταν κβάζαρ (που δεν είχαν ακόμα ανακαλυφθεί το 1961). Ο κατάλογος 44 κυανών γαλαξιών του Άρο, που συντάχθηκε το 1956, υπήρξε πρόδρομος της δουλειάς του Μαρκαριάν και άλλων στην αναζήτηση τέτοιων γαλαξιών. Ο Άρο ανακάλυψε επίσης μερικούς αστέρες του τύπου T Ταύρου, ένα υπερκαινοφανή, πάνω από 10 καινοφανείς και ένα κομήτη.
Ο Γκιγιέρμο Άρο άσκησε σημαντική επίδραση στην ανάπτυξη της αστρονομίας στο Μεξικό, όχι μόνο μέσα από τις δικές του αστρονομικές έρευνες αλλά και προάγοντας την ανάπτυξη νέων ιδρυμάτων. Καθόρισε επίσης την πορεία της σύγχρονης αστροφυσικής έρευνας στο Μεξικό, έδωσε ώθηση σε διαφορετικές γραμμές έρευνας και καθιέρωσε γενικές επιστημονικές πολιτικές. Το 1959 έγινε το πρώτο άτομο που εξελέγη στην Βασιλική Αστρονομική Εταιρεία του Μεξικό. Μεταξύ των μαθητών του ήταν οι Silvia Torres-Peimbert και Manuel Peimbert.
Προσωπική ζωή
Ο Άρο πέθανε στις 27 Απριλίου 1988 στην Πόλη του Μεξικό και τάφηκε στην Rotonda de las Personas Ilustres στο Panteón Civil de Dolores.
Αναγνώριση
Το ίδρυμα Guillermo Haro International Program on Advanced Astrophysical Research στο INAOE δημιουργήθηκε τον Αύγουστο του 1995 και πήρε το όνομα του Άρο.
Στις 21 Μαρτίου 2018, 105 μετά την γέννησή του, η Google δημιούργησε ένα Doodle προς τιμήν του Άρο.
Εξωτερικοί σύνδεσμοι
Κατηγορία:Μεξικανοί αστρονόμοι Κατηγορία:Αστρονόμοι του 20ού αιώνα
OGame
Το OGame είναι ένα MMOG στρατηγικής και διαχείρισης. Οι απαιτήσεις του είναι η χρήση ενός φυλλομετρητή, όπως για παράδειγμα ο Microsoft Internet Explorer ή o Mozilla Firefox και μια σύνδεση στο διαδίκτυο. Παίζεται από περισσότερα από δύο εκατομμύρια άτομα.
Η ιστορία
Σύμφωνα με την πλοκή του παιχνιδιού, το έτος 2250, ο άνθρωπος ξεκίνησε την πορεία του στο  σύμπαν αποικίζοντας νέους  γαλαξίες, με τη βοήθεια μιας νέας ανακάλυψης - της "παλμικής μηχανής" (impulse engine) - που αγγίζει κατά το μύθο την  ταχύτητα του φωτός. Η ανακάλυψη αυτή έφερε νέες ανακαλύψεις που βοήθησαν τον άνθρωπο να επεκτείνει τις τεχνολογικές του γνώσεις με νέα επιτεύγματα και να εδραιώσει μια εποχή ειρήνευσης στο σύμπαν.